બેજિંગ, 12 જુલાઇ : જાપાન અને ચીનમાં વર્ષોથી બુલેટ ટ્રેન દોડે છે. હવે ભારતમાં પણ બુલેટ ટ્રેન શરૂ થવાની છે. કેન્દ્ર સરકારે બજેટ 2014-15માં તેના માટે ખાસ ફાળવણી કરી છે. જો કે અહીં મહત્વની બાબત એ છે કે ચીનમાં ચાલી રહેલી બુલેટ ટ્રેન્સ ખોટમાં ચાલી રહી છે. ચીને હાઇ સ્પીડ રેલ નેટવર્ક તો તૈયાર કરી દીધું છે અને તેના પર ટ્રેન્સ પણ દોડી રહી છે. જો કે મોટા ભાગના માર્ગો પર ચાલતી ટ્રેન્સ યાત્રીઓના અભાવે નુકસાનમાં ચાલી રહી છે.